Para sarjana ing samangke botên mathuk dhatêng agami sami ngangkah nyirnakakên sakathahipun agami sarana ngangge sasêrêpanipun wau, dene wicantênipun makatên. Sakèhe agama iku pinangkane saka wong bodho saka patrape ênggone manungsa waspadakake kodrat. Dene kodrat iku nuli kacipta awujud manungsa, sarèhning wujud mau luwih kawasa tinimbang dhèwèke, mulane banjur sinêmbah-sêmbah.